Document ID: /roh_data/filtered/fineweb-2-filterrobots_roh.jsonl.gz/41942

Jean-Marie Le Pen vul restar en la politica
- Venderdi, 10.4.2015, 16:07
Jean-Marie Le Pen na vul betg sa retrair da la politica. Il fundatur e president d'onur da la partida franzosa da l'extrema dretga Front National ha refusà in tal appel da sia figlia e successura sco presidenta da la partida.
La scheffa dal Front National Marine Le Pen aveva cusseglià a ses bab da sa retrair suenter che quel aveva fatg lingias grassas cun remartgas rassisticas e cun bagatellisar il holocaust. Ella ha annunzià ina procedura disciplinara entaifer la partida.
A l’emettur da televisiun RTL aveva Jean-Marie Le Pen ditg, ch’el restia sa chapescha damai ch’el saja elegì.
RR novitads 16:00